BASES PARA A CONCESIÓN DE SUBVENCIÓNS A EVENTOS DEPORTIVOS. ANO 2023
ADMINISTRACIÓN LOCAL — Municipal — Grove, O (Subvencións e axudas, 16/11/2023)

O Concello do Grove, consciente da importancia de fomentar o deporte en todas as súas disciplinas e coñecedor das carencias ás que se enfronta, establece as bases reguladoras de concesión de subvencións públicas destinadas a promover, fomentar e impulsar as actividades deportivas segundo os principios de obxectividade, concorrencia competitiva, publicidade e transparencia. Serán obxecto destas axudas os eventos deportivos que organicen as entidades solicitantes durante o exercicio 2023 desde o 01.01.2023 ata o 30.11.2023 no Concello do Grove, que sexan de especial relevancia para a vila polo seu nivel competitivo, por fomentar a práctica deportiva e pola súa transcendencia desde o punto de vista económico e de promoción do municipio. Dado o carácter de promoción e fomento do deporte polo que aposta o Concello do Grove, nos eventos que sexan obxecto desta subvención deberá facerse constar en toda a publicidade que teña que ver co mesmo e por calquera medio no que se publicite, que se encontra subvencionado polo Concello do Grove. A finalidade desta convocatoria é apoiar ás entidades e clubs deportivos sen ánimo de lucro na realización de eventos deportivas durante o ano 2023 (01.01.2023 a 30.11.2023). A contía global das axudas será acordada pola Xunta de Goberno con cargo ao crédito da partida 341.48001 do orzamento municipal neste ano 2023, e non poderá superar a contía de 20.000,00€. Este importe será repartido entre os clubs solicitantes segundo os criterios que se establecen na base sétima, sen que a concesión implique para o beneficiario dereito ningún para anos posteriores. A cantidade da axuda percibida por cada club non poderá superar o 50% do gasto total do evento que organice. A axuda non excederá de 5.000 € por evento. Poderán solicitar estas axudas as entidades/asociacións deportivas que cumpran as seguintes condicións: As axudas serán incompatibles con aqueles eventos deportivos que xa reciban algunha axuda doutra concellaría deste Concello do Grove. Cada entidade so poderá presentar a solicitude para unha única actividade deportiva. As solicitudes acompañadas da documentación requirida, de acordo co establecido no apartado anterior, presentaranse obrigatoriamente por vía electrónica na sede electrónica do Concello do Grove (https://concellodogrove.sedelectronica. gal/), de acordo co establecido no artigo 14.2 da Lei 39/2015, de 1 de outubro, do procedemento administrativo común das administración públicas (LPACAP). Para a presentación das solicitudes a sede electrónica do Concello do Grove admite os certificados electrónicos do sistema Cl@ve e certificados electrónicos (incluídos o DNIe). O prazo para a presentación de solicitudes será de 5 días hábiles contados desde o día seguinte ao da publicación no BOP destas bases. Forma de presentación da documentación no rexistro electrónico do Concello do Grove. Un pdf por cada documento: O incumprimento por parte do beneficiario destas normas de presentación será causa de requirimento da presentación da documentación da maneira sinalada no parágrafo anterior. A presentación da solicitude implicará que se autoriza o Concello para o tratamento automatizado de todos os datos contidos nela. As solicitudes presentadas fóra do prazo anteriormente establecido non serán admitidas nesta convocatoria. A comisión avaliadora revisará os expedientes de solicitude e verificará que teñan a documentación esixida. Se a documentación está incompleta, requirirase ao solicitante para que achegue a documentación necesaria ou corrixa os erros detectados, facéndolle saber que no caso de incumprimento a súa solicitude arquivarase sen máis trámite. A concesión das subvencións realizarase en réxime de concorrencia competitiva, tendo en conta para a adxudicación das axudas os seguintes criterios: A) Memoria do evento deportivo 1. Ámbito e carácter do evento. Será obxecto de valoración, ata un máximo de 20 puntos, o carácter oficial do evento e o seu ámbito provincial, autonómico ou nacional. Para os efectos da valoración do ámbito “autonómico ou nacional” dun evento deportivo terase en consideración: 2. Duración do evento. Será obxecto de valoración, ata un máximo de 10 puntos, a duración do evento, computándose esta polo número de días de competición.3. Historial deportivo do evento. Será obxecto de valoración, ata un máximo de 8 puntos, o interese público do evento para o concello a través do seu historial deportivo en relación co número de edicións, a relevancia posta de manifesto a través da súa continuidade e o nivel deportivo contrastable polo número de deportistas destacados e o palmarés deportivo. Número de edicións celebrándose a proba, valoraranse: 4. Número de participantes. Será obxecto de valoración, ata un máximo de 15 puntos, participantes de deportes individuais (deportistas) ou de deportes de equipo (equipos), tomando en consideración a participación na última edición celebrada. Número de participantes en deportes individuais: Número de participantes en deportes de equipo: *En eventos onde se cobre por participar, estes puntos non computarán.5. Promoción deportiva. Será obxecto de valoración, ata un total máximo de 12 puntos: As entidades solicitantes deberán obter, polo menos, unha valoración do proxecto presentado cunha puntuación de 20 puntos. Será de aplicación o seguinte baremo para a concesión de colaboracións: En cada punto sóbense 100 €. Se un evento consegue 26 puntos, correspóndenlle 1.600 €; se outro consegue 52, perténcenlle 4.100 € e así sucesivamente. B) Orzamento de gastos do evento. A cantidade percibida por cada entidade deportiva non poderá superar o 50% do gasto total do evento e nunca excederá de 5.000€. Os gastos deberán axustarse aos conceptos establecidos na base quinta e no orzamento e, con carácter xeral, non se admitirán como válidos os xustificantes referidos a alimentos e bebidas que sexan adquiridos polo club e/ou asociación coa intención de obter algunha contraprestación económica pola súa entrega ou reparto. A xustificación deberá incluír a totalidade dos custos presentados na solicitude da subvención que foron os que se utilizaron para a concesión das axudas. Os custos da actividade deberán ser xustificados conforme o indicado nesta base oitava, e sobre ela determinarase o importe concedido. Para xustificar a subvención as entidades deberán presentar a seguinte documentación: Facturas oficiais e que cumpran os requisitos legais, expedidas a nome do club, onde conste a subministración ou servizo prestado polo/a provedor/a. Deben ter relación directa coa actividade subvencionada. Cando sexan facturas pagadas en metálico (< 500 €), debe constar ademais o pagado ou xustificante de recepción emitido pola empresa, selado e rubricado (nome e DNI ou CIF e sinatura). En todo caso, a xustificación da subvención concedida deberá incluír os documentos que acrediten o pagamento dos gastos xustificados, de acordo co establecido no artigo 31.2 da Lei 38/2003, así como no artigo 29 da Lei 9/2007, de subvencións de Galicia, que consideren gasto realizado o que fora efectivamente pagado con anterioridade á finalización do período de xustificación. O prazo para a presentación da conta xustificativa rematará o 05 de decembro de 2023. A conta xustificativa con toda a documentación requirida, de acordo co establecido no apartado anterior, presentarase a través da sede electrónica do Concello do Grove. Os documentos xustificativos recollidos na base oitava deberán vir recollidos nun pdf para cada anexo, debendo os pdfs ter unha denominación acorde co contido do documento que permita a súa localización e identificación. O incumprimento por parte do beneficiario destas normas de presentación será causa de devolución da documentación para emendar. A falta de xustificación dentro do prazo establecido dará lugar á perda da subvención. A comisión avaliadora revisará e verificará que teñan a documentación esixida. Se a documentación está incompleta, requirirase ao solicitante para que achegue a documentación necesaria ou corrixa os erros detectados, facéndolle saber que no caso de incumprimento a súa solicitude arquivarase sen máis trámite. A instrución do expediente realizaraa a persoa designada polo concelleiro delegado de deportes, que emitirán os correspondentes informes ao respecto. Cumpridas as esixencias de xustificación documental citadas nas presentes bases, remitirase o expediente á Intervención para as comprobacións que procedan e posterior tramitación para o seu pago. Para pagar a subvención terase en conta o seguinte: As cantidades subvencionadas pagaranse atendendo ás previsións da Tesourería municipal. Procederá o reintegro da cantidade percibida, sempre e cando se produza o incumprimento das presentes Bases e, nos supostos que estableza a Lexislación aplicable. Se unha vez requirido o reintegro das cantidades indebidamente percibidas polo club, este non se produce dentro dos prazos establecidos, procederase pola vía executiva cos xuros de constrinximento que correspondan. Para todo o non previsto nestas bases estarase á normativa xeral: O Concelleiro delegado de deportes Francisco Parada Carballa O Grove, asinado dixitalmente.